  Виталий Пронин Оберхофын Ульяна Россиысь нылъёс пӧлын тужгес ӟеч адӟиськиз.Можгаысь Ульяна Кайшева та вакытэ пыриське дуннеысь биатлонистъёслэн кубок понна нюръяськоназы.Германиысь Оберхоф городын январь толэзь кутсконын ӵошатсконъёс ортчизы. Отын Ульяна Россиысь нылъёс пӧлын тужгес ӟеч адӟиськиз - 2 стартын 28 очко люканы быгатӥз. Та лыдпус Кайшева понна туж ӟеч. Ӵошатоно  ке, мукетыз биатлонистка Светлана Слепцова, быдэс декабрь толэзь куспын 6 стартэ пыриськылыса, 17 очко люказ, нош Анастасия Загоруйко 5 ӵошатсконын - 21 очко.УД  